OpenLLM-France/wikimedia huggingface dataset:
# Neotrygon picta

Neotrygon picta és una espècie de rajada de la família dels dasiàtids que viu a les aigües somes del nord-est d'Austràlia. Es tracta d'una rajada petita i de cos prim que assoleix una amplada màxima de 32 cm. Té el disc de l'aleta pectoral en forma de diamant, amb una sèrie d'espines diminutes al llarg de la línia mediana, així com una cua relativament curta en forma de fuet amb plecs d'aleta tant a la superfície superior com a la inferior. El dors presenta taques negres i reticulacions marronoses sobre un fons que va des del groc clar fins al marró.
N. picta prefereix els hàbitats de llit tou. És un depredador bentònic que s'alimenta principalment de crustacis (especialment de carideus) i cucs poliquets. És vivípara i dona a llum entre una i tres cries a cada part. Durant la gestació, els petits reben històtrof («llet uterina») de la seva mare. Tot i que sovint és capturada de manera accessòria pels vaixells que practiquen la pesca d'arrossegament, continua sent un animal comú. A més, es creu que una part significativa de la seva població viu en aigües en què no es pesca. Com a conseqüència, la Unió Internacional per a la Conservació de la Natura (UICN) l'ha classificat com a espècie en «risc mínim».
# Camí de la Casa Vella de Borrell

El Camí de la Casa Vella de Borrell és un camí en forma d'espiral que arrenca de Cal Borrell, en el terme municipal d'Abella de la Conca, a la comarca del Pallars Jussà.
Fa la volta de primer cap al nord-oest, i va girant cap al nord, després cap a l'est, més tard cap al sud i finalment cap a l'oest, per salvar el desnivell de l'Estimbat de Borrell, sota del qual hi ha la casa actual de Cal Borrell, i damunt del qual hi ha la Casa Vella de Borrell. El primer tram coincideix amb el Camí de Carreu. És del tot dins de la partida de les Vielles.

## Etimologia

Es tracta d'un topònim romànic modern, de caràcter descriptiu: pren el nom de la Casa Vella de Borrell, que és on mena, des de Cal Borrell nou.
# Karakul (desambiguació)

«Karakul» té aquests significats:
* karakul, una raça d'ovelles
* karakul, un barret fet amb la llana d'aquesta ovella
* Llac Karakul, un llac del Tadjikistan
* Llac Karakul, un llac de la Xina, a la província de Xinjiang
* Karakul, una ciutat de l'Uzbekistan

## Vegeu també

* Karàkol, una ciutat del Kirguizistan.
# Cantó de Lo Boscat

El cantó de Lo Boscat és un cantó francès del departament de la Gironda, situat al districte de Bordeus. Té 2 municipis i el cap és Lo Boscat.

## Municipis

* Lo Boscat
* Bruge

## Història

Llista dels consellers generals successius :
| Data d'elecció | Identitat | Partit |
| 1974-1982 | André Treuillé | PS |
| 1982-1988 | Gérard Vibert | UDF-PR |
| 1988-1993 | Joëlle Dusseau | PS |
| 1993- | Dominique Vincent | RPR, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 26.753 | 29.162 | 28.763 | 28.592 | 30.291 | 33.065 | 36.366 |
# Puig Agall

El Puig Agall és una muntanya de 144 metres que es troba al municipi de Campmany, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Turó dels Escorpits

El Turó dels Escorpits és una muntanya de 813 metres que es troba al municipi de les Llosses, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Mamba

Dendroaspis és un gènere de serps de la família Elapidae que inclou quatre espècies conegudes vulgarment com a mambes. Viuen en els arbres i són les serps més ràpides de l'Àfrica; Dendroaspis significa literalment "serp d'arbre". Són extremadament verinoses, el seu verí conté neurotoxines, que poden ser fatals per a l'ésser humà sense accés a l'antídot.
En un esprint, i amb el cap aixecat, fet que suposa gairebé un terç del seu cos aixecat, pot superar en poc temps a una persona corrent.
# Cal Fuster (Riner)

Cal Fuster és una masia situada al municipi de Riner, a la comarca catalana del Solsonès. Es troba prop de la confluència de la rasa de Villorbina amb el riu Negre.
# Cantó de Gradinhan

El cantó de Gradinhan és un cantó francès del departament de la Gironda, situat al districte de Bordeus. Té 3 municipis i el cap és Gradinhan.

## Municipis

* Gradinhan
* Canejan
* Cestàs

## Història

Llista dels consellers generals successius :
| Data d'elecció | Identitat | Partit |
| 1982-2001 | Pierre Ducout | PS |
| 2001- | Anne-Marie Keiser | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 10.273 | 14.544 | 28.393 | 38.551 | 43.471 | 44.234 | 44.777 |
# Puig Bonic

El Puig Bonic és una muntanya de 494 metres que es troba entre els municipis de Rabós, a la comarca de l'Alt Empordà i França.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Turó Gran de Bufadors

El Turó Gran de Bufadors és una muntanya de 1.006 metres que es troba a la serra de Bufadors, entre els municipis de Santa Maria de Besora, a la comarca d'Osona i de Ripoll, a la comarca catalana del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Steropleurus catalaunicus

Steropleurus catalaunicus és una espècie d'ortòpter de la família Tettigoniidae, endèmica dels Pirineus, per tant només es pot trobar a Espanya, França i Andorra.

## Enllaços externs

* Biodiversidad Virtual (castellà)
* Orthoptera Species File (anglès)
# Bullons

Bullons és una masia situada al municipi de Clariana de Cardener, a la comarca catalana del Solsonès.
# La cabalgata del circo

La cabalgata del circo és una pel·lícula argentina en blanc i negre dirigida per Eduardo Boneo i Mario Soffici sobre el guió d'aquest últim escrit en col·laboració amb Francisco Madrid que es va estrenar el 30 de maig de 1945 i que va tenir com a protagonistes a Libertad Lamarque, Hugo del Carril, José Olarra i Orestes Caviglia.
La pel·lícula és majorment coneguda per ser el seu rodatge el lloc on va néixer el mite de la presumpte clatellot que Lamarque li va propinar a l'actriu secundària Eva Duarte. Això aparentment va portar a Lamarque al seu posterior exili a Mèxic quan Duarte es va convertir en primera dama de la República Argentina a l'any següent.
En una enquesta de 2022 de les 100 millors pel·lícules del cinema argentí presentada en el Festival Internacional de Cinema de Mar del Plata, la pel·lícula va aconseguir el lloc 52.

## Sinopsi

La trajectòria d'un circ crioll al llarg dels anys narrada a través de la història de dos germans: Roberto Arletty (Hugo del Carril) i Nita Arletty (Libertad Lamarque).

## Repartiment

Van col·laborar-hi els següents intèrprets:
* Libertad Lamarque (Nita Arletty)
* Hugo del Carril (Roberto Arletty)
* José Olarra (Ruca)
* Orestes Caviglia (Tito Arletty)
* Juan José Míguez (Eduardo Sullivan)
* Ilde Pirovano (Marieta Arletty)
* Armando Bo (Carlos Arletty)
* Elvira Quiroga (Lucinda)
* Tino Tori
* María Eva Duarte (Chila Ruca)
* Ana Nieves
* Ricardo Castro Ríos (Roberto Sullivan)
* Carlos Rivas
* Pepe Arias

## Comentaris

La crònica d' El País de Montevideo va expressar:
| « | ”Soffici mostra un sentit de reconstrucció històrica… i és aquí on està la part més emotiva… i valuosa de la pel·lícula… un testimoniatge imperfecte però emotiu dels orígens del teatre nacional.” | » |
Per part seva, Manrupe i Portela opinen:
| « | ” Càlida i emocionant, conceptualment dins de la millor línia nacional de Soffici, amb les dues estrelles ben dirigides i una mirada no nostàlgica d'un bon tema. Algunes escenes com la de l'incendi impressiona. I també pot veure's a Eva Duarte en el seu paper més recordat.” | » |

## Referències

* ↑ «Top 100». Encuesta de cine argentino, 11-11-2022. [Consulta: 13 novembre 2022].
* 1 2 3 4 Manrupe, Raúl; Portela, María Alejandra. Un diccionario de films argentinos (1930-1995). Buenos Aires: Editorial Corregidor, 2001.

## Enllaços externs

* La cabalgata del circo a YouTube
* Informació sobre La cabalgata del circo al web cinenacional.com.
# Cantó de Hloirac

El cantó de Hloirac és un cantó francès del departament de la Gironda, situat al districte de Bordeus. Té 3 municipis i el cap és Hloirac.

## Municipis

* Boliac
* Hloirac
* Treças

## Història

Llista dels consellers generals successius :
| Data d'elecció | Identitat | Partit |
| 1982-1992 | Jean Darriet | PS |
| 1992-1998 | Jean-Claude Thomilla | RPR |
| 1998- | Jean-Pierre Soubie | Divers gauche |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 10.282 | 10.473 | 16.150 | 19.570 | 23.043 | 22.997 | 23.072 |
# Districte municipal de Kaišiadorys

El Districte municipal Kaišiadorys (en lituà: Kaišiadorių rajono savivaldybė) és un dels 60 municipis de Lituània, situat dins del comtat de Kaunas. El centre administratiu del municipi és la ciutat Kaišiadorys.

## Estructura

* 2 ciutats : Kaišiadorys i Žiežmariai;
* 3 pobles : Kruonis, Rumšiškės i Žasliai;
* 401 viles

## Seniūnijos del districte municipal Kaišiadorys

* Kaišiadorių apylinkės seniūnija (Kaišiadorys)
* Kaišiadorių miesto seniūnija (Kaišiadorys)
* Kruonio seniūnija (Kruonis)
* Nemaitonių seniūnija (Varkalės)
* Palomenės seniūnija (Palomenė)
* Paparčių seniūnija (Paparčiai)
* Pravieniškių seniūnija (Pravieniškės II)
* Rumšiškių seniūnija (Rumšiškės)
* Žaslių seniūnija (Žasliai)
* Žiežmarių seniūnija (Žiežmariai)
* Žiežmarių apylinkės seniūnija (Žiežmariai)

## Enllaços externs

* Districte municipal de Kaišiadorys Arxivat 2016-03-03 a Wayback Machine. – Portrait of the Regions of Lithuania (anglès)
# Puig d'Aiguadolç

El Puig d'Aiguadolç és una muntanya de 91 metres que es troba al municipi de Cadaqués, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# La Roca Aguda

La Roca Aguda és una muntanya de 1.121 metres que es troba al municipi de Campelles, a la comarca del Ripollès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Miniopterus brachytragos

Miniopterus brachytragos és una espècie de ratpenat del gènere Miniopterus que viu al nord i l'oest de Madagascar. Tradicionalment s'han inclòs les poblacions d'aquesta espècie a Miniopterus manavi, però estudis moleculars publicats el 2008 i el 2009 indiquen que aquesta presumpta espècie es compon en realitat de cinc espècies diferents, incloent-hi l'espècie recentment descrita M. brachytragos. Fins a quatre espècies d'aquest grup poden coexistir al mateix lloc. S'han trobat exemplars de M. brachytragos a boscos secs i humits, a altituds d'entre 0 i 320 msnm.
# Albans (l'Espona)

Albans és una partida rural del terme municipal de Castell de Mur, dins de l'antic terme de Guàrdia de Tremp, al Pallars Jussà, al sud del territori de l'antiga quadra de l'Espona.
Està situada al nord de Guàrdia de Noguera, a llevant de la carretera C-13, al sud-est del Magatzem del Trudis i a l'est de la Cabana de la Rafela i al nord-est de les Cabanes del Soldat i Fidel, que hi pertanyen. És a l'esquerra del barranc d'Arguinsola i a la dreta de la Noguera Pallaresa, al sud de la partida de les Sorts.
Es tracta d'una partida rural de ribera impracticable per a l'agricultura, atès que és dins de la zona afectada pel Pantà de Terradets.
Viccionari
# Marie Howet

Marie Howet (Libramont-Chevigny, 24 de març de 1897 - Bouillon, 24 de març de 1984) va ser una pintora expressionista belga.

## Biografia

Marie Howet va començar a dibuixar als 16 ans i va ingressar a l'Acadèmia de Belles Arts de Brussel·les el 1913. Només hi va romandre deu mesos i després va marxar a París per assistir a l'École des Beaux-arts. El 1922, als 25 ans guanyar el Premi de Roma de pintura de Bèlgica . També va ser la primera dona a ser tan distingida.
Marie Howet és coneguda pel seu retrat de Jules i Marie Destrée i com a artista llatina (segons la seva pròpia expressió) de les Ardenes. Per a l'artista, el retrat constitueix el millor element d'estudi, el més ric, i també el més difícil. Li permet aprendre. Hi ha la recerca del to corresponent a la imatge del subjecte i també la semblança. Els centenars de retrats pintats al llarg de la seva carrera semblen confirmar aquest aspecte.

## Col·leccions públiques

* Arlon, museu Gaspar, col·lecció de l'Institut Arqueològic de Luxemburg, dibuix, olis, aquarel·les.
* Libramont-Chevigny, fons municipal guardat a la casa de l'artista, seu de l'Oficina de Turisme.

## Referències

* ↑ Jean Stevo. Monographie de l’art belge. Marie Howet (en francès). De Sikkel, 1953, p. 40.
* 1 2 3 Lyse Vancampenhoudt «Exceptionnelle Marie Howet : une condition à double tranchant» (en francès). Marie Howet. Le chant des couleurs. Centre d’Interpretation d’Art - Fondation Chaidron-Guisset [Vresse-sur-Semois], 2021, pàg. 58.
* ↑ «Marie Howet» (en francès). Institut Destrée. [Consulta: 29 març 2024].
* ↑ Collectif. BTIAL 2017 N°1/2 (en français). Institut archéologique du Luxembourg, Janvier 2017, p. 86.
# Cantó de La Tèsta de Buc

El cantó de La Tèsta de Buc és un cantó francès del departament de la Gironda, situat al districte d'Arcaishon. Té 3 municipis i el cap és La Tèsta de Buc.

## Municipis

* Gujan e Mestràs
* Lo Teish
* La Tèsta de Buc

## Història

Llista dels consellers generals successius :
| Data d'elecció | Identitat | Partit |
| 1945-1951 | Charles Martin | |
| 1951-1964 | Jean-Louis Bezian | |
| 1964-1976 | Aristide Ichard | |
| 1976-1982 | Michel Bezian | Divers droite |
| 1982-1988 | Jean-Louis Fouilhac | UDF - CDS |
| 1988-2008 | René Serrano | PS |
| 2008- | Jacques Chauvet | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 18.437 | 23.431 | 25.620 | 29.584 | 10.442 | 11.858 | 15.291 |
# Delwara

Delwara o Dilwara fou una thikana o jagir de l'antic principat de Mewar. La formaven 86 pobles i una vila, amb capital a Delwara a 22 km al nord d'Udaipur (Rajasthan), cap a la serralada Aravalli, i que tenia 2.411 habitants el 1901. El territori fou governat per un thakur (noble) de primera classe dels de Mewar, amb títol de raja rana, que pertanyia al clan jhala dels rajputs, i emparentat amb els raja de Bari Sadri, ja que ambdós descendien de Sajja Singh, que havia vingut amb el seu germà Ajja Singh del Kathiawar al començament del segle XVI, i va morir el 1534 al primer setge de Chitor. El raja Man Singh I va morir el 18 de juny de 1576 a la batalla de Haldighati.

## Llista de governants

* Sajja Singh I, fins vers 1534
* Jait Singh I 1534-1567
* Man Singh I 1567-1576
* Kalyan Singh I 1576-
* Raghudeo Singh I
* Jait Singh vers 1600
* Sajja Singh II
* Man Singh II
* Raghudeo Singh II ?-vers 1768
* Kalyan Singh II, vers 1768
* Sajja Singh III
* Kalyan Singh III
* Bairi Sal
* Fateh Singh ?-1891, primer raja rana hereditari i rao bahadur el 2 de gener de 1888 (abans només raja)
* Zalim Singh 1891-1900
* Man Singh III 1900-?
* Jaswant Singh

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Puig de la Costa (Cantallops)

El Puig de la Costa és una muntanya de 199 metres que es troba al municipi de Cantallops, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cap de Gelada

El Cap de Gelada és una muntanya de 2.449 metres que es troba entre els municipis de la Vall de Boí i de Vilaller, a la comarca de l'Alta Ribagorça.
Aquest cim està inclòs al llistat dels 100 cims de la FEEC

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ GEC
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Goniofolídids

Els goniofolídids (Goniopholididae) són una família extinta d'arcosaures crocodilomorfs neosucs que van viure des del Sinemurià fa 196 milions d'anys al Campanià fa 70 milions d'anys, al llarg de tota Lauràsia a Europa, Àsia i Amèrica del Nord, així com a Sud-amèrica i Àfrica. Es defineix com el clade més inclusiu que conté a Goniopholis crassidens (Owen, 1841) però no Pholidosaurus geoffroyi (Owen, 1884), Alligatorellus beaumonti (Gervais, 1871), Peirosaurus torminni (Price, 1955), Araripesuchus gomesii (Price, 1959), Notosuchus terrestris (Woodward, 1896), Crocodylus niloticus (Laurenti, 1768).

## Taxonomia

La família dels goniofolídids inclou els següents gèneres:
* Calsoyasuchus
* Coelosuchus
* Dakotasuchus
* Denazinosuchus
* Eutretauranosuchus
* Goniopholis
* ?Kansajsuchus
* Microsuchus
* Oweniasuchus
* ?Pinacosuchus
* Pliogonodon
* Siamosuchus
* Sunosuchus
* Symptosuchus
* Turanosuchus
* Vectisuchus
# Borda del Rei (partida rural)

La Borda del Rei és una partida rural del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Toralla.
És a la dreta del barranc de Mascarell, al sud de la Costa del Toll. És al sud-est de la partida de Font de Joanet i al sud de Raidonal, al nord de Gargallans, al vessant nord-est de la Serra de Ramonic.
# Cantó de Hagetmau

El cantó de Hagetmau és un cantó francès del departament de les Landes, situat al districte de Mont de Marsan. Té 18 municipis i el cap és Hagetmau.

## Municipis

* Aubanhan
* Castèth Ner
* Casalís
* Hagetmau
* Horcs Arriu
* La Bastida de Shalòssa
* La Craba
* Mant
* Momui
* Monget
* Montsegur
* Morgans
* Pèira
* Podens
* Sent Cric de Shalòssa
* Senta Coloma
* Sèrras Gaston
* Sèrraslós e Arribans

## Història

Llista dels consellers generals successius :
| Data d'elecció | Identitat | Partit |
| 1961-2004 | Alain Dutoya | PRG |
| 2004- | Monique Lubin | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 7.538 | 8.333 | 8.685 | 8.956 | 9.007 | 8.977 | 9.505 |
# Devasthan

Devasthan o Deosthan fou una zila (districte) de l'antic principat de Mewar i des de 1937 un departament, a uns 20 km al nord d'Udaipur (Rajasthan). El departament fou creat el 1937 per l'administració de dotze importants temples, el principal dels quals el temple d'Eklingji dedicat a Xiva, a Kailashpuri, i el temple jain de Kihabhdeoji a Dhuleo (Dhulev), tots d'importància religiosa per milers de pelegrins. També important eren el temple de Charbhuja dedicat a Vixnu al poble de Gadbhor, i el temple jagdish d'Udaipur. El departament incloïa 111 pobles, la major part terres muafi (religioses) i khalsa (de l'estat) amb alguns pobles de jagirs (concedides a senyors i nobles).

## Nota

* ↑ Eklingji és una deïtat considerada el patró de Mewar, i reconegut com el senyor espiritual de l'estat, del qual el maharana era només el seu regent o diwan
* ↑ Mandir Shri Ekling Ji al web del departament de Devasthan

## Enllaços externs

* Web del departament de Devasthan
* Presentació del Departament de Devasthan
# Puig Castellar (Pontós)

El Puig Castellar és una muntanya de 142 metres que es troba al municipi de Pontós, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Esfarayen

Esfarayen (persa: اِسفَرایِن) és un comtat de la província iraniana del Khorasan Nord, que porta el nom d'una antiga ciutat dels primers temps de l'islam. El comtat s'estén per la part nord de la plana que va de Bistam i Shahrud a l'oest a Nishapur a l'est. El riu principal és el Kah-e Shur. La capital és Miyanabad.
Fou un rustak de Nishapur al segle x i la ciutat tenia llavors importància. El formaven uns 40 o 50 pobles. Va donar al notable teòleg i jurista Abu-Ishaq Ibrahim ibn Muhàmmad ibn Ibrahim ibn Mihran al-Mihrajaní al-Isfarayiní (mort el 1027), l'escriptor en persa Abu-l-Mudhàffar Tàhir ibn Muhàmmad al-Isfarayiní (mort el 1078) i el visir Abu-l-Abbàs al-Fadl ibn Àhmad al-Isfarayiní, que va servir sota Mahmud de Gazni i va morir el 1013 o 1014. La ciutat fou atacada i saquejada pels mongols el 1220 i després s'hi va establir un màlik local subordinat al governador mongol del Khurasan (constatat el 1233). La ciutat encara tenia certa importància un segle després quan fou ocupada pels sarbadars (1342) i fou la segona ciutat en importància dels dominis sarbadàrides; aquests la van conservar fins al final de l'estat quan va passar a Tamerlà. Sota els safàvides la vila va quasi desaparèixer, potser a causa de les incursions dels uzbeks més devastadores poc abans del 1597; al començament del segle xviii vers el 1725, va rebre el cop de gràcia quan fou saquejada pels afganesos. Modernament només queden la ruïnes anomenades Shahr-e Bilkis.
La regió fou constituïda en comtat el 1958.

## Bibliografia

* B. R. Spooner, Arghiyan, the area of Jajarm in western Khurasan, 1965
# Langur gris

Els langurs grisos (Semnopithecus) són un gènere de micos de la subfamília dels colobins. Són endèmics del subcontinent indi. A vegades, aquest gènere és classificat com a subgènere de Presbytis.
Els langurs grisos viuen al sud del Tibet, el Nepal, Sikkim, el nord del Pakistan, Caixmir, l'Índia, Bangladesh i Sri Lanka. Viuen en hàbitats ben variats, que van des de la vora del desert fins a la jungla tropical i des del nivell del mar fins a altituds de fins a 4.000 m. Passen gran part del temps a terra, però també són àgils a l'hora de moure's pels arbres.
Tenen el pelatge gris, negre o groguenc. La part inferior del cos i el cim del cap són més aviat blancs o groguencs, mentre que la cara és negra. Els exemplars joves tenen el pelatge de color marró negrós. Els langurs grisos fan 41–78 cm de llargada i pesen 5,4–23,6 kg. Tenen una cua bastant llarga, que arriba a 69–108 cm de llargada.
# Can Savalls (Torroella de Montgrí)

Can Savalls és una masia del municipi de Torroella de Montgrí a la comarca catalana del Baix Empordà.